Brand by TUT-eksamensentrumBrand by Tshwane Universiteit van Tegnologie se Soshanguve-kampus (November 2015) Foto: @dash_derrick, Twitter Studente aan die Tshwane Universiteit van Tegnologie het glo drie sale en twee veiligheidsmotors op die Soshanguve-kampus aan die brand gesteek. Niemand is nog in verband met die voorval in hegtenis geneem nie, het die Suid-Afrikaanse Polisiediens in ŉ verklaring gesê. Die universiteit het vroeër vandeesmaand ŉ interdik van die hooggeregshof bekom teen #FeesMustFall-betogers om geweld en intimidasie op sy kampusse te verhoed. Voortslepende betogings is egter die afgelope week aangemeld en die Soshanguve-kampus is Woensdag gesluit. Dit is nog nie duidelik of die eksamen môre, soos geskeduleer, sal hervat nie.